google/wiki40b huggingface dataset:
Malakis bok

Malaki (hebraisk: מַלְאָכִי – Malʾāḵî; i bibeloversettelsen fra 1930 Malakias) er den siste av bøkene i Den hebraiske Bibelen og i Det gamle testamentet, og således også den siste av de mindre profetene. Boken forteller om uttalelsene fra profeten Malaki, om israelittene etter hjemkomsten fra fangenskapet i Babylon og hvordan enkelte fikk kritikk for dårlig oppførsel. Blant annet blir noen kritisert for å bære fram dårlige ofre i tempelet. Malaki profeterer at Elia skal vende tilbake, en tradisjon som oppfattes forskjellig i kristendommen og i jødedommen; Elias tilbakekomst blir sett på som en framtidig hendelse av jødene, mens de kristne anser Johannes Døperen for å være den Elia som skulle komme.

Forfatteren

Boken er tilskrevet Malaki, slik tittelen antyder og forstått som et personnavn, men den hebraiske meningen av Malaki er ganske enkelt «Mitt sendebud» (greske Septuaginta har benyttet «Hans sendebud») og trenger således ikke å være forfatterens navn i det hele tatt. Navnet opptrer i overskriften i 1:1 og 3:1, men det er meget usannsynlig at ordet referer til samme figur i begge tilfeller.Av den grunn er det betydelig akademisk debatt om identiteten til forfatteren av boken. En av Targum (oversettelse av Tanákh til arameisk) identifiserte Esra som forfatter av Malakis bok. Historikeren Hieronymus forslår at dette kan være for at Esra er sett på som et mellomledd mellom proftene og «den store synagoge». Det er imidlertid ingen historiske bevis som støtter dette.
Det synes å være et slektskap mellom Sakarjas bok 9-14 og Malakis bok. Sakarja 9, Sakarjas 12 og Malaki 1 er alle introdusert som Ordet til Elohim (et av navnene på Gud). Denne samlingen kan opprinnelig ha bestått av tre uavhengige og anonyme profetier, to som til sist ble tatt med Sakarjas bok og som er referert til som Deutero-Sakarja, og hvor den tredje havnet i Malakis bok. Som sådan er denne boken antagelig verket til en enkelt forfatter som kan eller kan ikke ha vært identifisert med tittelen Malaki. Den nåværende fordelingen av profetier har resultert i tolv bøker av mindre profeter, et antall som er en parallell til antallet sønner av Jakob som hver av dem ble ledere av de tolv israelittiske stammene. Catholic Encyclopedia forsikrer at «Vi er uten tvil i nærvær av en forkortelse av navnet Mál'akhîyah, det er Sendebudet til Elohim.»

Historisk periode

Det er få historiske detaljer i Malakis bok. Det største ledetrådene til dens datering kan ligge i det faktum at begrepet for guvernør, pehâ, er fra persisk tid, slik som det er benyttet i 1:8. Det peker mot datering etter det babylonske fangenskap grunnet bruken av det persiske begrepet og ettersom Judea hadde en konge før fangenskapet. Ettersom det henvises til tempelet har blitt gjenoppbygget i det samme verset, må boken også være senere enn 515 f.Kr. Malakis bok  var åpenbart kjent for forfatteren av Siraks bok tidlig på 100-tallet f.Kr. På grunnlag av utviklingen av temaer i Malakis bok har de fleste forskere tilskrevet den til en posisjon etter Haggais bok og Sakarjas bok, nær i tid til Esra og da Nehemja kom til Jerusalem i 445 f.Kr.
Valdemar III av Slesvig

Valdemar III av Slesvig (ca. 1238 – 1257) var den eldste sønnen av kong Abel av Danmark og hans hustru Mechtild av Holstein, og således direkte arveberettiget til Danmarks trone. Fra 1252 var han som Valdemar III hertug av Sønderjylland, senere kalt Hertugdømmet Slesvig.
I ungdomsårene studerte Valdemar i Paris. Da hans far Abel ble konge av Danmark ble han kalt tilbake til København for å bli klargjort som etterfølger. På tilbakereisen ble han tatt til fange av erkebiskopen av Köln, Konrad av Ahr-Hochstaden. Da faren døde i 1252 var han ennå ikke sluppet fri da erkebiskopen krevde den enorme sum av 6000 mark sølv. Da Valdemar ikke var i Danmark gjorde det mulig for hans onkel, Kristoffer I, å bli kronet til Danmarks konge i Lund domkirke på juledagen 1252.
Grevene i Holstein, brødre av hans mor, krevde at hertugdømmet skulle bli gitt til Valdemar, og de kom med soldater til Sønderjylland for hevde kravet mot den danske kongen. Samtidig fikk de også betalt ut Valdemar fra fangenskapet i Köln, og kongen ble nødt til å la Valdemar få hertugdømmet Slesvig for å unngå borgerkrig. Valdemar var siden en konstant trussel for strid for den danske kongen. Kong Kristoffer kom med en hær til Slien i 1253, men mer er ikke kjent, noe som tyder på at de kom til en forsoning. I løpet av sommeren 1257 var han deltagende til fredsmøtet mellom Kristoffer og Norges store middelalderkonge, Håkon Håkonsson, i København. Det samme året døde han og ble etterfulgt av sin bror, Erik I av Slesvig.
Siddhartha Records

Musikere

Utøvere som har medvirket på Siddhartha Records' utgivelser er blant andre Øystein Sevåg, Paolo Vinaccia, Bendik Hofseth, Nils Petter Molvær, Petter Wettre, Eivind Aarseth, Audun Erlien, Lakki Patey, Benedicte Torget, Vertavokvartetten, Philharmonia Orchestra London, Bergen blåsekvintett, Katharsis strykekvartett, Rune Arnesen, Sergio Gonzales, Ole Marius Melhuus, Maria Eisenburger, Zotora Nygård, Ottar Nesje, Sonia Loinsworth, Ute Peresilge, Gudmund Sevåg, Roar Lindberg og Lex van Someren.

Historikk

Da Siddhartha Records' første utgivelse Close Your Eyes and See, som kom ut 1. desember 1989, ble tilbudt utgivelse i USA i 1991 på selskapet Music West, valgte Sevåg å splitte territoriet slik at Siddhartha beholdt rettighetene utenfor USA. Året etter tilbød det amerikanske selskapet Windham Hill Sevåg kontrakt for tre nye album med distribusjon over hele verden gjennom BMG (senere SonyMusic). Han fikk forhandlet frem retten til å beholde Norge som territorium for Siddhartha i denne kontrakten, og siden har Siddhartha Records vært utgiver av alle Sevågs album i Norge og til dels i verden, avhengig av hvilke selskaper Sevåg har hatt avtaler med utenfor Norge på sine respektive album.
Noomi Rapace

Privatliv

Mellom 2001 og 2010 var Noomi Rapace gift med skuespilleren Ola Rapace, og de har en sønn, Lev (født 2005). Hennes far var spansk flamencosanger, og hun vokste opp i Järna sammen med sin mor og islandske stefar. De bodde også på Island i 3 år.

Karriere

Sju år gammel fikk hun en statistrolle i Hrafn Gunnlaugssons film Ravnens skygge (islandsk originaltittel Í skugga hrafnsins) og bestemte seg da for å bli skuespiller.
Noomi Rapace studerte ved Skara Skolscen 1998–1999. Etter studiene har hun vært engasjert ved Teater Plaza 2000–2001, Orionteatern 2001, Teater Galeasen 2002, Stockholms stadsteater 2003 og Dramaten. Hun filmdebuterte i 1996 i TV-serien Tre kronor der hun spilte rollen som Lucinda Gonzales. 
Rapace spiller Lisbeth Salander i filmatiseringen av Stieg Larssons Millennium-serien.
Awaken (sang)

Struktur

Sangen begynner med et pianostykke som minner om orientalsk musikk, før det glir over i et rolig parti med Pedal steelgitar og vokal, ofte kalt «High Vibration». Dette punkteres av en rask introduksjon av elektrisk gitar, som først går skalaer før tempoet økes, og sammen med trommer og bass går over i et nytt orientalsk tema. Vokalen kommer etter hvert, nesten svevende på toppen av musikken. 
Musikken blir gradvis mere overskygget av perkusjonsinstrumenter før dette temaet blir igjen punktert, nå av en staccato bass som fungerer som overgang til et monotont og repetetivt tema på harpe. Over dette spilles en solo på kirkeorgel, som etter hvert får med seg resten av instrumentene i det neste temaet som sakte bygger seg opp mot et crescendo. Helt til slutt kommer en forlenget versjon av temaet «High Vibration» og sangen avsluttes med en enkel og kort jazz-lignende gitarsolo. Teksten er spirituell og kosmisk,  som så mange av Jon Andersons tekster.
Som flere av bandets sanger, har denne en meget kompleks harmonisk og rytmisk struktur, i tillegg til en enigmatisk tekst som er åpen for tolkninger. I likhet med en annen sang fra Going for the One, «Parallels», spiller Rick Wakeman på kirkeorgel. Ifølge opplysningene fra innercoveret til ny-utgivelsen fra 2003, ble innspillingene av kirkeorgelet gjort i St. Martins Church i Vevey i Sveits.

Versjon på ny-utgivelsen fra 2003

En innspilling av en tidlig versjon av «Awaken» under arbeidstittelen «Eastern Number» finnes som «bonus-spor» på ny-utgivelsen av albumet Going for the One fra 2003. Denne versjonen er en innspilling av øvelse i studio, og inneholder de fleste elementene fra den ferdige versjonen. Denne versjonen er 12 minutter og 16 sekunder lang og mangler midtpartiet med harpe og kirkeorgel.
Flaggermusen

Første akt

Gabriel von Eisenstein (tenor) må møte til kortvarig soning på grunn av en injuriedom – godt hjulpet av sin inkompetente advokat Blind (tenor),  men hans venn dr. Falke (baryton) overtaler ham til å tilbringe natten før soningen på et ball hos prins Orlofsky (mezzosopran, en såkalt «bukserolle»). Falke har en baktanke, nemlig å hevne seg for en spøk Eisenstein utsatte ham for da Eisenstein forlot en bedugget Falk, i flaggermuskostyme, efter et maskeball. Falke måtte vandre hjem i kostymet, og var utsatt for spott fra gateguttene. I mellomtiden har fengselsdirektøren Frank (bass) allerede foretatt en arrestasjon, idet Eisensteins kone Rosalinde (sopran) har en beundrer, sanglæreren Alfred (tenor), på besøk. For ikke å sette Rosalinde i en vanskelig situasjon, utgir Alfred seg for faktisk å være Eisenstein, slik at han blir sperret inne. I avvente av frierbesøket har Eisensteins kone også gitt kammerpiken Adele fri, siden Adele (sopran) hevder å måtte på sykebesøk hos en tante.

Annen akt

Alle hovedaktørene, også Adele, som bare hadde foregitt å ha en syk tante, er å treffe på maskeballet hos Orlofsky, og dr. Falke lover prinsen en kostelig spøk. Eisenstein opptrer som «Marquis Renard», mens Adele utgir seg for å være kunstneren Olga. Fengselsdirektøren blir introdusert som «Chevalier Chagrin». Rosalinde dukker opp som mysteriøs grevinne. Eisenstein, som ikke gjenkjenner sin egen kone, blir fascinert av henne, og hun lykkes i å tilegne seg lommeuret hans som bevis på at Eisenstein har flørtet med en fremmed kvinne. På dette tidspunktet forteller Eisenstein under stor munterhet hvordan han hadde utsatt Falke for sin spøk noen år tidligere.
Sauer 90

Teknisk

Riflen er kjent for å ofte ha svært god presisjon, og har blitt brukt av jegere og sportsskyttere, samt i en skarpskytterversjon kalt SIG Sauer SSG 2000 av politi og forsvar.
Til å være jaktrifle er Sauer 80/90 kjent for noe høy vekt i forhold til konkurrerende modeller.

Skjefte

Riflen ble levert med ulike typer treskjefter, og særlig de tyske skjeftene var kjent for høy kvalitet. Sikringen er plassert lett tilgjengelig på kolbehalsen, men lite tregods i kolbehalsen gjør det til et svakt punkt som er kjent for å være utsatt for sprekker. Riflen er også kjent for å være vanskelig å bedde på grunn utformingen av rekylklakken og pipemutteren, samt med tanke på å få magasinene til å sitte korrekt.

Avtrekk

Avtrekket har en spesiell konstruksjon bygd på ruller. Det er kjent for å være komplisert og følsomt for skitt, og bør derfor rengjøres ofte for å unngå klikk. Riflen ble også levert med snellertavtrekk som aktiveres ved å skyve avtrekkeren frem.

Sluttstykke

Hevearmsløftet er på 60 grader, hvilket gjør riflen enklere å operere med kikkertsikte. Det er en knapp på sluttstykket slik at man kan tømme våpenet med sikringen på. På bakenden av sluttstykket er det tre massive låsklakker. Låsklakker på baksiden av sluttstykket gir kortere sluttstykkegange, men fører også til at hylsen strekker seg mer under skyting. Dette gir større hylseslitasje, og messingen kan derfor ikke lades om på nær like mange ganger som på en konvensjonell rifle med låsklakker foran på sluttstykket. Det er kjent at uthulingene for låsklakkene i låskassen bør rengjøres jevnlig for å unngå at våpenet stopper å veksle. På grunn av bakvendige låsklakker er riflen også kjent for å være veldig følsom overfor olje eller vann i kammeret, til og med i større grad enn Krag-Jørgensen.

Pipe

Sauer 80/90 skiller seg fra tradisjonell pipeinnfestning ved at pipen er festet med sekskantnøkkel. Løpet kan dermed skiftes med håndverktøy. Riflen kan dermed sees på som et slags systemvåpen, men skiller seg fra moderne pipeskiftsystem ved at lukkeavstanden (eng. headspace) er justerbar og derfor må settes ved pipeskift. Vekselpiper kan være vanskelig å oppdrive.
Absolute Music 3

Absolute Music 3 er det tredje samlealbumet i den norske Absolute Music-serien og ble utgitt i 1991.
Øvre Buskerud krets

Historie

Kretsens spede barndom startet da 1. Hønefoss speidertropp ble opprettet 27. april 1915. To år senere, i 1917 blir Buskerud krets av Norsk Speidergutt-Forbund (NSF)  stiftet. I de påfølgende årene har 1. Hønefoss stor aktivitet, og det blir arrangert flere leire og turer. Samt at tanken på eget husvære vokser. I 1922 blir «Slottet», den tidligere «Olsestua» i Hønefoss innviet i nærvær av NSFs hovedstyre. Dette er Norges første speiderhus. I 1926 arrangeres den første kretsbannerkonkurransen i kretsen, der 1. Hønefoss blir seierherre.
I 1953 utvides Buskerud krets, til å omfatte hele Ringerike og Jevnaker. Den blir derfor hetende Øvre Buskerud krets.
Bolyphantes luteolus

Utseende

Bolyphantes luteolus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Smolt (Linux)

Smolt var et dataprogram som ble brukt til å samle maskinvareinformasjon fra datamaskiner som kjørte Linux, og overføre denne til en sentral tjener for statistiske hensyn, kvalitetssikring og støtte. Programmet ble initiert av Fedora og lansert i Fedora 7, og like etterpå var det en kombinert bestrebelse i flere Linux-prosjekter. Informasjonsinnhentingen var frivillig og anonym.. Smolt kjørte ikke automatisk, men ba om tillatelse før den lastet opp nye data til Smolt-tjeneren. Den 10. oktober 2012 ble det kunngjort at utviklingen av Smolt ville opphøre den 1. november 2013..
Sem kommune

Historikk

Sem kommune ble opprettet som Sæm formannskapsdistrikt 1. januar 1838.  
Navnet Sem kommer av det norrøne gårdsnavnet Sæheim eller Sæeimr som betyr «sjøgården». Dette var navnet på Sem hovedgård, en kongsgård og lensherreresidens i middelalderen på det stedet hvor Jarlsberg hovedgård i dag ligger, vel 3 km øst for tettstedet Sem.
I Sem kommune lå blant annet den gamle steinkirken Sem kirke fra 1100-tallet like ved Jarlsberg hovedgård og Oseberghaugen der Osebergskipet ble gravd fram i 1904.
1. januar 1877 ble en del av Sæm med 61 innbyggere overført til Tønsberg.  
I april 1894 bestemte formannskapet at herredsnavnet skulle endres til Sem.
1. juli 1915 ble en del av Nøtterøy med tolv innbyggere overført til Sem.  
1. januar 1965 ble en del av Sem (Stang, 126 innbyggere), Borre og Åsgårdstrand slått sammen til Borre kommune. 
1. januar 1967 ble en del av Stokke med fem innbyggere overført til Sem. Samtidig ble en del av Sem med to innbyggere overført til Stokke.  
5. september 1986 besluttet den daværende regjeringen å slå herredskommunen Sem sammen med bykommunen Tønsberg til storkommunen Tønsberg. Sammenslåingen trådte i kraft 1. januar 1988 . Sem hadde på dette tidspunktet 21 948 innbyggere og var den klart største kommunen, mens Tønsberg hadde kun 8 896 innbyggere.
Sem kommune hadde rådhus i bykommunen Tønsberg fra det ble oppført i 1962 til sammenslåingen i 1988, og var dermed en av relativt få norske kommuner som hadde rådhus i en annen kommune enn sin egen.
Sem kommune omfattet prestegjeldene Sem (Sem og Slagen sogn) og Søndre Slagen (fra 1972).
Udlændinge- og Integrationsministeriet

Udlændinge- og Integrationsministeriet (tidligere Udlændinge-, Integrations- og Boligministeriet) er et dansk ministerium. Sjef for ministeriet er utlendinge-, integrasjons- og boligminister Inger Støjberg.
Ministeriet ble opprettet den 28. juni 2015 ved en flytting av oppgaver fra Justitsministeriet, Beskæftigelsesministeriet, Ministeriet for Børn, Ligestilling, Integration og Sociale forhold, Ministeriet for By, Bolig og Landdistrikter og Undervisningsministeriet.
I 2016 skiftet ministeriet navn fra Udlændinge-, Integrations- og Boligministeriet til det nåværende i forbindelse med, at boligområdet ble flyttet til Transport- og Bygningsministeriet.
Løkkekiosken

Løkkekiosken (også kalt Rakettkiosken) er en kiosk i Tromsø, tegnet av byggmester J.R. Erlandsen og oppført i 1911.
Det var dengang 18 år gamle Margit Løkke som fikk tillatelse til å sette opp kiosken. Først søkte hun om å få plassere den på Fridtjof Nansens plass, men justerte senere søknaden og ba om å få plassere kiosken på Torvet. Søknaden ble innvilget, og med plasseringen fulgte betingelsen om at kommunen skulle disponere to av kioskens vegger til oppslag og bekjentgjøringer. I tillegg måtte hun som alle andre som lånte kommunens grunn betale 25 kroner pr år i kioskavgift til kommunen.
I Kulturminneåret 2009 utpekte Riksantikvaren Løkkekiosken i Tromsø som en nasjonalt viktig kulturminne. Den 27. november 2009 ble Løkkekiosken fredet i forbindelse med Kulturminneårets avslutningsarrangement i Tromsø.
Bordtennis under Stillehavslekene 1987

Bordtennis under Stillehavslekene  1987. Bordtennis var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var åttende gangen som bordtennis var med på programmet under stillehavslekene. Det var seks turneringer; single, double og lagkonkurranse for kvinner, single og lag for menn og en mixeddoubleturnering. Ny-Caledonia ble beste nasjon, de vant alle seks gullmedaljene.
Miccolamia

Utseende

Middelsstore, avlange, brune trebukker. Antennene er tynne og lengre enn kroppen. Pronotum er nærmest tønneformet, med en butt tann på sidekanten. Dekkvingene er parallellsidige med markerte "skuldre".

Utbredelse

Slekten er kjent fra det sørlige Kina, Laos, Thailand, Taiwan og Japan.
Parlamentsvalget i Portugal 2019

Valgordning

Portugal er et parlamentarisk demokrati med et ettkammerparlament. De 230 representantene i parlamentene velges hvert fjerde år, direkte av folket ved forholdstallsvalg. Stemmeberettigede er alle portugisiske statsborgere fylt 18 år på valgdagen.
Velgerne stemmer over partilister i 22 valgdistrikter. Det finnes ingen sperregrense.
Portugals regjering blir ledet av en statsminister. Statsministeren utnevnes på bakgrunn av flertallsforholdene i parlamentet. Statsoverhodet er en president som velges for fem år av gangen ved direkte valg.
5. stridsvognbrigade

5. stridsvognbrigade (russisk 5-я отдельная гвардейская танковая бригада (формирования 2009 года)), full betegnelse '5. selvstendige garde Tatsinskaja Røde Fane med Suvorovs orden strisvognbrigade' (russisk 5-я отдельная гвардейская танковая Тацинская Краснознамённая ордена Суворова бригада) er en stridsvognbrigade forlagt til i Ulan Ude som en del av 36. kombinerte armé i Østre militærdistrikt i Russland.
Oddlaug

Etymologi

Oddlaug har norrøn opprinnelse og er dannet av norrøne oddr, «(spyd-)spiss», og germanske  *-lauʒ-, «dedikert».
Oddlaug er også en norsk variant av Orlaug og Arnlaug som har norrøn opprinnelse hvor det første leddet er dannet av ǫrn, «ørn».
Heddal prestegård

Heddal prestegård ligger like sør for Heddal stavkirke. Dagens hovedbygning ble tegnet av Eilif Arneberg og oppført i 1932. Det skal imidlertid ha vært prestegård på stedet siden 1200-tallet.
Prestegårdslåven ble revet i 1990 og erstattet med en ny låve i samme stil. Denne ble innviet som Låvekirken i 1997 og inneholder også kafeteria og billettkontor for stavkirken.
Området nord for låven var ifølge Rikasantikvaren pestkirkegård under Napoleonskrigene.
Ludens

Utseende

Små til middelsstore (vingespenn gjerne 20-30 millimeter), brune smygere med lyse flekker. Grunnfargen på oversiden er nokså mørk brun, undersiden er lysere med bleke (brungule) vingeårer.

Levevis

De aller fleste har larver på gress eller andre enfrøbladete planter.

Utbredelse

Slekten er utbredt fra Costa Rica i nord til Argentina i sør.
Felicity Jones

Karriere

Felicity Jones er aller mest kjent for sin rolle i filmen The Theory of Everything med Eddie Redmayne og den romantiske dramafilmen Like Crazy (2011) med Anton Yelchin og Jennifer Lawrence. Hun har også spilt i andre kjente filmer, som Brideshead Revisited (2008) og Cemetry Junction (2010). Jones var også aktuell for rollen som Snow White i Snow White and the Huntsman, rollen som til slutt gikk til Kristen Stewart.
Daring-klassen

Daring-klassen (også benevnt Type 45 og D-klassen) er en jagerklasse i Royal Navy. Klassen skal erstatte den aldrende Sheffield-klasse. Det første skip i klassen, HMS «Daring» (D 32), ble sjøsatt 1. februar 2006 og inngikk i flåtens tall den 23. juli 2009. Skipene blir bygget av BAE Systems. De første tre skip ble samlet av BAE Systems Surface Fleet Solutions fra prefabrikkerte blokker bygget av BAE Systems selv og VT Group.
Storbritannia søkte opprinnelig å anskaffe luftforsvarsskip som en del av NRF-90-prosjektet, og var senere en del av Horizon-prosjektet sammen med Frankrike og Italia. De valgte dog å trekke seg fra dette prosjekt da det ikke passet inn i de britiske planene. Daring-klassen benytter dog mange av de utviklinger som er gjort i forbindelse med Horizon-klassen, blant annet missilsystemet Sea Viper, som er en del av PAAMS (Principal Anti-Air Missile System). I 2009 ble leveringen av skipenes Aster-missil forsinket på grunn av vanskeligheter under funksjonstester. En senere undersøkelse viste en feilramt sending og leveringen av Aster 30 kom senere tilbake på sporet.
I et «intenst angrep» kan en jager av Daring-klassen spore, engasjere og nedskyte flere mål enn fem Birmingham-jagere til sammen. Type 45 er de største eskorteskip som noen gang er bygget til Royal Navy, rent tonnasjemessig. Etter sjøsettingen av HMS «Daring» den 1. februar 2006 uttalte den tidligere First Sea Lord admiral Alan West at det ville bli Royal Navy mest kapable jager noen gang, såvel som verdens beste luftforsvarsskip.
Lemonias

Utseende

Små til middelsstore (vingespenn 30-35 millimeter), mer eller mindre brunlige sommerfugler. Oversiden er gjerne farget i brunt og hvitt, men kan også ha et metallisk blått skjær. Undersiden er mønstret i brunt og hvitt.

Levevis

Disse sommerfuglene lever i skog, gjerne tropisk regnskog.

Utbredelse

Slekten er utbredt i Mellom- og Sør-Amerika.
Académie de la Grande Chaumière

Académie de la Grande Chaumière er en kunstskole i Paris.
Skolen, med adresse rue de la Grande Chaumière 14, ble grunnlagt i 1902 av sveitserne Martha Stettler (1870-1946) og Alice Dannenberg (1861-1948). Skolen hadde en storhetsperiode på begynnelsen av 1900-tallet.
Skolen heter nå Académie Charpentiér.
Paul Nalau

Idrettskarriere

Nalau deltok i Stillehavslekene 2015, der han kom på femteplass på 400 meter. På 4 x 400 meter stafett ble Vanuatu diskvalifisert. 
Nalau satte personlig rekord på 400 meter i juni 2017, med 51,68 sekunder.
Han representerte Vanuatu under VM i friidrett 2017, der han deltok på 200 meter. Han ble imidlertid diskvalifisert i forsøksheatet.
Rossija 24

Bakgrunn

Kanalen begynte sendingene sine 1. januar 2007 i Russland. Rossija 24 finnes i regionale varianter i blant andre USA, Serbia og Kirgisistan. Rossija 24 er forbudt i Ukraina og Moldova. Kanalsjef er Jevgenij Bekasov.